বিয়ের ঘোষণার পরই শোনা গিয়েছিল, এই বিয়েতে নিমন্ত্রিতদের কোনও ছবি না তুলতে অনুরোধ করেছেন দীপিকা-রণবীর। ফলে উপস্থিত কেউই এখনও পর্যন্ত অনুষ্ঠানের কোনও ছবি শেয়ার করতে পারেননি। তবে সোশ্যাল মিডিয়ায় আপডেট দিয়েছেন। যেমন, রণবীর সিংহের স্টাইলিস্ট নিতাশা গৌরব। তিনি টুইট করেন, ‘কোনও ছবি নেই। কিন্তু আজকের দিনে ওদের একসঙ্গে দেখে খুব ভাল লাগছে। আমি তো কান্না থামাতেই পারছি না। আর এই চোখের জল আনন্দের...।’ মঙ্গলবার ইতালিতে এই জুটির সঙ্গীত। এর পর ১৪ এবং ১৫ নভেম্বর ধরে চলবে বিয়ের অনুষ্ঠান। কন্নড় এবং উত্তর ভারতীয় রীতি মেনে বিয়ে হবে তাঁদের। সি-প্লেনে চড়ে নাকি বিয়ে করতে যাবেন রণবীর। বরযাত্রীদের জন্য বিলাসবহুল পালতোলা নৌকোর ব্যবস্থা করা হয়েছে। ইতালি থেকে ফিরে আগামী ২৮ নভেম্বর মুম্বইতে তাঁদের রিসেপশন হবে বলে জানা গিয়েছে। No pictures but it was love personified to see them together today. Couldn’t stop my tears, but these were tears of happiness and so I hope they never do. #DeepVeerKiShaadi #ranveerkishaadi #foreverlove